სუვონი

სუვონი () — კიონგიდოშ პროვინციაშ ადმინსიტრაციული ცენტრი დო უკაბეტაში ნოღა, ობჟათე კორეას. მახორობა დოხოლაფირო 1,25 მილიონი რე. ნოღა სეულიშ ბჟაეიოლშე 30 კილომეტრიშ მეძენას იდვალუაფჷ. კანკალეშა ნოღას კორეული კუჩხბურთიშ ნანანოღათ მიშინუანა - თაქ იდვალუაფუ ჩონებული კორეული ოკუჩხბურთე ბუნა სუვონიშ სამსუნგ ბლიუინგზი. სუვონსჷთ იდვალუაფჷ სამსუნგიშ მაჸვენჯი ორკუალე ცენტრეფი.

ისტორია
სუმი ომაფეშ ბორჯის, თეხანური სუვონიშ ტერიტორიას რდჷ ხორუა მოსუ, უკული ჩინებული, მუჭოთ მეჰოლი. სუვონქ თეხანური ჯოხო 1413 წანას მიღჷ, დო ნოღაშ სტატუსი — 1949 წანას.

გეოგრაფია
ნოღა იდვალუაფა კიონგიდოშ პროვინციაშ ცენტრალურ ნორთის. ოორუეშე უხურგანს იივანი, ბჟადალშე - ანიანი, ბჟაეიოლშე - იონინი, ობჟათეშე - ჰვასონი. ლანდშაფტი უმენტაშო გვალათონა რე. აფხვადჷნა მუსხირენი ტობა, ნამუეფშე უკაბეტაში რე ვანჩხონი. უმაღალაში ჭურჭული — გვალა კვანგიოსანი რე.

ეკონომიკა
სუვონი კორეაშ ართ-ართი უდიდაში ოხრეჭე ცენტრი რე. ეკონომიკაშ თარი დარგეფი რე: ელექტრონიკა, ტესქტილიშ ხერეჭუა, ქიმიური ხერეჭუა, მეტალურგია დო შხვა. ნოღაშ ბიუჯეტი წანმოწანას 1 მილიარდ ააშ დოლარს აკმადგინანს.

ჩინებული მახორუეფი
 პაკ ჩი-სონი – მანჩესტერ იუნაიტედიშ მობურთე.
 ჩან ჰან-ნა - ჩინებული ვიოლონჩელისტი.
 ჩჰვე კი-სუ – k-pop ბუნა 24K-შ სოლისტი.

სიმბოლოეფი
 ჯა: ფიჭვი
 პეული: აზალია
 სიმბოლო-თილისმა: ეხანტუნს სიწიმინდეს დოა ნოღაშ სისქვამეს

მაჸალე ნოღეფი
  ასაჰიკავა, იაპონია (1989)
  ძინანი, ჩინეთი (1993)
  ტაუნსვილი, ავსტრალია (1997)
  ბანდუნგი, ინდონეზია (1997)
  ბერლინი, გერმანია (1997)
  კლუჟ-ნაპოკა, რუმინეთი (1999)
  ტოლუკა, მექსიკა (1999)
  იალოვა, თურქეთი (1999)
  ფესი, მაროკო (2003)
  ჰეიზიონგი, ვიეტნამი (2004)
  სიემრეაპი, კამბოჯა (2004)
  ჰაიდარაბადი, ინდოეთი (2005)
  ნიჟნი-ნოვგოროდი, რუსეთი (2005)
  კურიტიბა, ბრაზილია (2006)

იხილეთ აგრეთვე
 კიონგიდო

რესურსეფი ინტერნეტის
 ნოღაშ ვებ-ხასჷლა


კატეგორია:ობჟათე კორეაშ ნოღეფი
კატეგორია:კიონგიდოშ პროვინციაშ ნოღეფი